钦定古今图书集成/理学汇编/学行典/第239卷 > 宋可
## 钦定古今图书集成/理学汇编/学行典/第239卷 > 宋可

按《金史宋可传》：“可字予之，武陟人。其姑适大族槁氏。
贞祐之兵，夫及子皆死于难，姑以白金五十笏遗可，
可受不辞。其后姑得槁氏疏族，立为后，挈之省外家。
可乃置酒会乡邻，谓姑曰：‘姑往时遗可以金，可以槁
氏无子，故受之。今有子矣。此金槁氏物，非姑物也，可
何名取之’？因呼妻子舁金归之，乡里用是重之。未几”，
北兵驻山阳，军中有闻可名者，访知所在，质其子，使
人招之曰：“从我者，祸福共之。不然，汝子死矣！”亲旧竞
劝之往，可皆谢不从，曰：“吾有子无子，与吾儿死生皆
有命焉，岂以一子故，并平生所守者”亡之后，竟以无
子。